|  |  |  |  |
| --- | --- | --- | --- |
| |  |  | | --- | --- | | ***Obrazec pogodbe***  ***Pogodba št. ……………***  ***Pogodba izvajalca št. ………………..*** |  | |  |

sklenjena med

|  |  |
| --- | --- |
| **Naročnikom:** | Republika Slovenija, Ministrstvo za infrastrukturo, Direkcija RS za infrastrukturo, Hajdrihova 2a, 1000 Ljubljana, z davčno številko SI75827735, matično številko 5300177000, ki jo zastopa direktor Bojan Tičar (v nadaljevanju: naročnik) |
| in |  |
| **Izvajalcem:** | |  |  | | --- | --- | |  |  |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)   |  |  |  | | --- | --- | --- | | Številka TRR izvajalca: |  |  | |  |

skleneta

**POGODBO O IZVEDBI JAVNEGA NAROČILA**

za

**Izvajanje zunanje kontrole kakovosti pri gradnji nadomestnega žel. nadvoza čez Dunajsko cesto v Ljubljani v okviru nadgradnje žel. postaje Ljubljana**

I. UVODNA DOLOČBA

1. člen

Pogodbeni stranki uvodoma ugotavljata, da je bil izvajalec izbran na podlagi izvedenega postopka naročila male vrednosti v skladu z določili veljavnega Zakona o javnem naročanju na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

1. člen

Pogodbeni stranki soglašata, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016 str. 1-88). Osebni podatki bodo posredovani na obdelovalca, ki pripravlja in izvaja obračun ter nakazilo.

1. **PREDMET POGODBE**
2. člen

Predmet pogodbe je **izvajanje zunanje kontrole kakovosti pri gradnji nadomestnega žel. nadvoza čez Dunajsko cesto v Ljubljani v okviru nadgradnje žel. postaje Ljubljana.**

Podrobnejši opis del je razviden iz Tehnične specifikacije/Projektne naloge in dokumenta Program povprečne pogostosti za zunanjo kontrolo kakovosti in ponudbeni predračun, ki sta sestavni del pogodbene dokumentacije.

**III. VREDNOST POGODBENIH DEL**

1. člen

Vrednost pogodbenih del iz 3. člena te pogodbe je:

brez davka na dodano vrednost \_\_\_\_\_\_\_\_\_\_\_\_\_\_\_\_\_\_\_\_ EUR

in z davkom na dodano vrednost \_\_\_\_\_\_\_\_\_\_\_\_\_\_\_\_\_\_\_ EUR

(z besedo …………………………………………………………………..………... 00/100),

od tega DDV \_\_\_\_\_\_\_\_\_\_\_\_\_\_\_\_\_ EUR.

Pogodbena vrednost del je dogovorjena po načelu *skupaj dogovorjena cena*.

Pogodbena vrednost se valorizira v skladu z določili Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št. 1/04), z upoštevanjem povprečnega indeksa cen življenjskih potrebščin, ki ga izračunava in objavlja Statistični urad Republike Slovenije.

Valorizacija se prizna na predlog izvajalca.

**IV. ROK DOKONČANJA DEL**

1. člen

Izvajalec se obvezuje, da bo pričel z izvajanjem prevzetih del takoj po uvedbi v delo.

Rok dokončanja del je usklajen s trajanjem gradbenih del po pogodbi gradnje nadomestnega železniškega nadvoza čez Dunajsko cesto v Ljubljani v okviru nadgradnje železniške postaje Ljubljana.

Rok oddaje poročil je 3 dni pred izvedbo tehničnega pregleda za posamezen objekt ali traso, za katerega se poročila predajajo.

Rok za izvedbo vseh del na posameznem objektu ali trasi je 4 mesece po dokončanju gradbenih del na posameznem objektu ali trasi.

Rok dokončanja vseh del po tej pogodbi je predvidoma 22 mesecev od uvedbe izvajalca v delo.

**V. OBVEZNOSTI NAROČNIKA**

1. člen

Naročnik se obvezuje, da bo uvedel izvajalca v delo in mu izročil potrebno dokumentacijo za izvršitev prevzetih del.

Naročnik se obvezuje, da bo izpolnjeval vse predvidene obveznosti v skladu s pogodbo.

**VI. OBVEZNOSTI IZVAJALCA**

1. člen

S to pogodbo se izvajalec zaveže opraviti v pogodbi določene storitve. Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del in da je seznanjen z razpisnimi zahtevami oz. prejeto dokumentacijo, ter da so mu razumljivi in jasni pogoji in okoliščine za pravilno izvedbo del.

Izvajalec se obvezuje, da bo:

* izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbenem roku;
* prevzeta dela izvršil po projektni nalogi in utemeljenih zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in upoštevanju njegovih ekonomskih in tehničnih pogojev, pri čemer bo upošteval vso zakonodajo in tehnične predpise v zvezi s predmetom naročila;
* zagotavljal, da bo vsa komunikacija in korespondenca z naročnikom in ostalimi deležniki potekala v slovenskem jeziku;
* naročniku kadar koli omogočil vpogled v izvajanje pogodbenih del in upošteval njegova navodila o posameznih vprašanjih;
* takoj pisno opozoril naročnika na okoliščine (tekoče probleme, nastale situacije), ki bi lahko otežile ali onemogočile kvalitetno, pravilno in pravočasno izvedbo storitev;
* zagotovil, da bodo dela, prevzeta s to pogodbo, izvajali strokovnjaki, ki jih je navedel v ponudbi;
* naročniku v času izvajanja te pogodbe mesečno predložil poročilo o opravljenem delu. Naročnik lahko zahteva vmesno poročilo tudi v katerem koli trenutku med izvajanjem pogodbenega dela;
* na svoje stroške in v roku, sporazumno določenem med pogodbenima strankama, izvršil dopolnitve in spremembe poročila, če se ugotovi, da je glede na predmet in obseg pogodbe pomanjkljivo določen;
* naročniku izročil finančno zavarovanje za dobro izvedbo pogodbenih obveznosti;
* pred začetkom del predal vodji nadzora plan dinamike del in obračunov;
* naročniku pred začetkom del predložil (potrjen s strani vodje nadzora) plan tekoče kontrole kakovosti;
* pravočasno predložil naročniku vsa dokazila, ateste o kakovosti ter ostala dokazila, ki jih zahtevajo veljavni predpisi;
* naročnika z dopisom obvestil o začetku in dokončanju del;
* kadar se ne bodo izvajala neposredna plačila podizvajalcem na podlagi njihove zahteve, naročniku najpozneje v 60 dneh od plačila končnega računa oziroma situacije poslal svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom te pogodbe.
* v 15 delovnih dneh po prejemu sklenjene pogodbe naročniku predložiti potrdilo, da je v Republiki Sloveniji identificiran za namene DDV, če je izvajalec davčni zavezanec, ki nima sedeža v Republiki Sloveniji in v Republiki Sloveniji opravlja ali ima namen opravljati obdavčljivo ekonomsko dejavnost.

1. člen

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, unovči finančno zavarovanje za dobro izvedbo pogodbenih obveznosti, v primeru škode pa tudi zahteva odškodnino.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen presegla mejo, ki je v tej pogodbi določena kot največja vrednost pogodbene kazni, lahko naročnik zahteva povrnitev dejanske škode in razdre pogodbo.

1. člen

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

**VII. PREVZEM POGODBENEGA DELA IN ODPRAVA NAPAK**

1. člen

Prevzem izvršenega pogodbenega dela se izvrši z izjavo naročnika o dokončanju del. Naročnik izjavo izda potem, ko pregleda predana končna poročila in preveri ustreznost predanih končnih poročil.

Preverjanje kvalitete in obsega realizacije predmeta pogodbe izvaja naročnik, ki po potrebi, za posamezne naloge predmeta, lahko organizira komisijo za preverjanje kvalitete in obsega storitev v sestavi: naročnik, izvajalec, druge odgovorne osebe pri naročniku. Komisija preverja kvaliteto in obseg storitev na način, da:

* primerja opravljene storitve z vsebino predmeta pogodbe,
* preverja dostavljena vmesna poročila in končna poročila.

Rezultati teh preverjanj morajo biti dokumentirani in so tudi pogoj za realizacijo plačil. Dokumentiranje je lahko v pisni ali elektronski obliki.

**VIII. ZAVAROVANJE POSLA**

1. člen

Izvajalec mora v roku petnajst (15) delovnih dni od prejema sklenjene pogodbe naročniku dostaviti finančno zavarovanje za dobro izvedbo pogodbenih obveznosti z veljavnostjo še najmanj trideset (30) dni po izteku roka za dokončanje vseh del.

Zavarovanje mora biti v višini 10 % od pogodbene vrednosti z DDV in ga lahko naročnik unovči, če izvajalec svojih obveznosti ne izpolnjuje na način, ki je dogovorjen s pogodbo.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

**IX. NAČIN OBRAČUNAVANJA IN PLAČEVANJA OPRAVLJENIH DEL**

1. člen

Izvajalec bo do 5. v mesecu dostavil naročniku mesečno situacijo, s katero bo obračunal dela, izvedena v preteklem mesecu.

Izvajalec je dolžan skupaj s situacijo dostaviti tudi poročilo, kjer so opisana dela, ki so zajeta v mesečni situaciji vključno s spremljavo terminskega plana aktivnosti. Istočasno bo izvajalec kopijo situacije vključno s poročilom dostavil tudi inženirju.

Naročnik je dolžan v 15 dneh od prejema situacije to potrditi oziroma jo zavrniti. Če naročnik situacij v 15 dneh niti ne potrdi niti ne zavrne, situacija velja za potrjeno.

Naročnik bo nesporni del situacije poravnal v 30 dneh od njenega prejema. Plačilni rok začne teči naslednji dan po prejemu situacije, ki je podlaga za izplačilo. Če zadnji dan roka sovpada z dnem, ko je po zakonu dela prost dan, se za zadnji dan roka šteje naslednji delavnik oz. naslednji plačilni dan.

Situacija mora obvezno vsebovati navedbo številke in naziva javnega naročila in specifikacijo opravljenega dela.

Elektronski račun (e-račun), ki je izstavljen na naročnika (preko UJPnet), mora obvezno vsebovati navedbo številke pogodbe in naziva javnega naročila, ter specifikacijo opravljenega dela.

**X. POGODBENA KAZEN IN POVRAČILO ŠKODE**

1. člen

Če izvajalec po svoji krivdi prekorači roke, določene v 5. členu pogodbe, lahko naročnik obračuna pogodbeno kazen v višini 2 ‰ (dva promila) od vrednosti pogodbenih del brez DDV za vsak zamujeni koledarski dan. Skupni znesek pogodbene kazni ne more presegati 10 % (deset odstotkov) od vrednosti dejansko izvršenih pogodbenih del brez DDV, ugotovljene na podlagi končne situacije.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**XI. POOBLAŠČENI PREDSTAVNIK IN STROKOVNI NADZOR**

1. člen

Pooblaščeni predstavnik naročnika – vodja projekta je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predstavnik inženirja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni treba sklepati aneksa k tej pogodbi.

Vodja zunanje kontrole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo zemeljskih del in temeljenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo betonov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo jekel (kovin): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo hidroizolacijskih del: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo kakovosti asfalterskih del: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spremembo vodje zunanje kontrole in ostalih strokovnjakov lahko izvajalec izvede s predhodnim pisnim soglasjem naročnika, za kar ni treba sklepati aneksa k tej pogodbi. Na novo predlagani kadri morajo izpolnjevati enake pogoje, kot so bili zahtevani v okviru predmetnega javnega naročila v razpisni dokumentaciji. Predlogu mora biti predložena vsa dokumentacija, ki bo izkazovala izpolnjevanje prej navedenih pogojev.

**XII. REŠEVANJE SPOROV**

1. člen

Morebitne spore v zvezi z izvajanjem te pogodbe bosta pogodbeni stranki reševali sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XIII. ODSTOP OD POGODBE**

1. člen

Katera koli od pogodbenih strank lahko, zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 10 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu plačati vsa do prejema obvestila izvedena pogodbena dela, brez kakršne koli škode.

1. člen

Med veljavnostjo te pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
  + v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
  + zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu, v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

**XIV. KONČNE DOLOČBE**

1. člen

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5 % deležu udeležen pri ustanoviteljskih pravicah, upravljanju ali kapitalu.

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo, mora ta o tem obvestiti izvajalca v 10 dneh.

Kljub obstoju kršitev iz prvega odstavka tega člena, lahko izvajalec v roku, ki ga določi naročnik in ne sme biti daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost.

Če obstaja kršitev pri podizvajalcu, lahko izvajalec v roku, ki ga določi naročnik in ne sme biti daljši od 15 dni, predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec dokazov za podizvajalca ne predloži / naročnik oceni, da ukrepi ne zadoščajo, lahko izvajalec zamenja podizvajalca v roku, ki ga določi naročnik in ne sme biti daljši od 15 dni ali sam prevzame del, ki ga je oddal v podizvajanje temu podizvajalcu, če zamenjava / prevzem ne pomeni bistvene spremembe pogodbe.

Če izvajalec ni predložil dokazov zase / za podizvajalca ali, če jih je, pa naročnik oceni, da ti ukrepi ne zadoščajo ali če izvajalec ne prevzame del sam ali predlaga novega podizvajalca ali če naročnik predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

1. člen

V primeru predčasnega prenehanja pogodbe zaradi vzrokov iz prejšnjega člena, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dano finančno zavarovanje za dobro izvedbo pogodbenih obveznosti. V primeru, da škode ni možno ugotoviti, se ta obračuna v višini 10 % od pogodbene vrednosti brez DDV.

1. člen

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, v skladu z veljavno zakonodajo, ki ureja javna naročila.

1. člen

Pogodba je sklenjena z odložnim pogojem, in sicer mora izvajalec za izpolnitev pogoja predložiti naročniku v roku 15 delovnih dni od prejema sklenjene pogodbe finančno zavarovanje za dobro izvedbo pogodbenih obveznosti in potrdilo, da je v Republiki Sloveniji identificiran za namene DDV, slednje v primeru, da gre za izvajalca, ki je davčni zavezanec, ki nima sedeža v Republiki Sloveniji in v Republiki Sloveniji opravlja oz. ima namen opravljati obdavčljivo ekonomsko dejavnost.

Če izvajalec ne bo izpolnil obveznosti iz prvega odstavka tega člena te pogodbe, se šteje, da pogodba ni bila sklenjena, v nasprotnem primeru, ob izpolnitvi pogoja iz prvega odstavka tega člena te pogodbe, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

1. člen

Ta pogodba je napisana v petih enakih izvodih od katerih prejme izvajalec en izvod naročnik pa štiri izvode.

Priloga:

* specifikacija naročila (projektna naloga),
* ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,
* podatki o podizvajalcu (\_ kom),
* zahteve za neposredna plačila in soglasja podizvajalcev (\_\_ kom).

|  |  |
| --- | --- |
| IZVAJALEC: | NAROČNIK: |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Bojan Tičar |
|  | Direktor |
| ………………………, dne ………………… | Ljubljana, dne ................................................. |